Hier is waar Gautengse paramedici onder aanvalle deurloopFoto bloot ter illustrasie. (Foto: Mat Napo / Unsplash) Dit blyk dat dit al hoe gevaarliker word vir Gautengse paramedici om op noodgevalle in die provinsie te reageer nadat nog twee aanvalle op nooddienspersoneel die afgelope paar dae aangemeld is. Volgens Nomantu Nkomo-Ralehoko, LUR vir gesondheid in Gauteng, is nooddienspersoneel van Odi in Mabopane en hul pasiënte Vrydag net na middernag aangeval en van hul persoonlike besittings en mediese toerusting beroof, en weer op Saterdag 17 Desember. In die laaste voorval is paramedici en ŉ pasiënt by die hek van die Boekenhout-kliniek aangeval. Gewapende rowers het die slagoffers se selfone gebuit en gevlug. Niemand is tydens die twee voorvalle beseer nie, maar die slagoffers ontvang tans traumaberading. “Ons pleit by die gemeenskap om met enige inligting na vore te kom wat die departement en polisie kan help om die oortreders in hierdie bose misdade vas te trek,” het Nkomo-Ralehoko gesê. Die jongste voorvalle bring die getal aanvalle op nooddienswerkers die afgelope jaar op 14 te staan. Die departement het intussen ŉ lys met misdaadbrandpunte, wat as onveilige gebiede vir nooddienspersoneel beskou word, uitgereik. Paramedici sal dié gebiede slegs binnegaan indien hulle deur wetstoepassers of veiligheidsbeamptes vergesel word. Die volgende gebiede word as gevaarsones beskou: Tshwane: Ekurhuleni: Wes-Rand: Johannesburg: